section_heading: Životopis
paragraph_text: Od 2005. godine u suradnji s Hrvatskim glazbenim zavodom organizira i vodi ciklus popularnih predavanja za građanstvo pod nazivom RADIONICA UTORKOM. Iste godine utemeljio je i manifestaciju DANI TEORIJE GLAZBE, u okviru koje se od tada svake godine u rujnu i listopadu u Zagrebu, ali i u mnogim drugim hrvatskim gradovima organiziraju stručna i popularna predavanja za najširu publiku. Koncerti, seminari za učenike i studente, ali i učitelje i profesore glazbe te promocije novih izdanja Hrvatskoga društva glazbenih teoretičara također su dio tih događanja.